Eelnõu

**NARVA LINNAVALITSUS**

**KORRALDUS**

Narva .....2023 nr…..

**Kasutusloa andmine (Elektrijaama tee 97)**

1. **ASJAOLUD JA MENETLUSE KÄIK**

Ehitisregistri keskkonda laekus kasutusloa taotlus Elektrijaama tee 97 krundile püstitatud päikeseelektrijaamale.

|  |  |
| --- | --- |
| Kasutusloa taotlus, menetlus | 09.08.2022. a taotlus nr 2211371/15055, menetlus nr 317395 |
| Ehitisregistri kood, nimetus,  kasutamise otstarve | 221352598, Elektrijaama 97 päikeseelektrijaam,  23029 muu energiatööstuse rajatis |
| Ehitise asukoht, katastritunnus | Narva linn, Elektrijaama tee 97, 51106:001:0108 |
| Ehitusluba, menetlus, korraldus | 23.12.2020. a ehitusluba nr 2012271/44061, menetlus nr 234961, Narva Linnavalitsuse 23.12.2020. a korraldus nr 918-k |
| Ehitusloale esitatud  ehitusprojekt | Nordic Power Management OÜ poolt koostatud „Päikeseelektrijaama paigaldusprojekt“ eelprojekt, digidoc-boks „EP2038\_EP\_V02\_Elektrijaama97PV-17-12-2020.asice“ |
| Kasutusloale esitatud muudatusprojekt | Nordic Power Management OÜ poolt koostatud „Päikeseelektrijaama 30.11.2020 eelprojekti muudatusprojekt“,  digidoc-boks „EP2038M\_EP\_AA3\_Päikeseelektrijaama paigaldusprojekti eelprojekti muudatusprojekt.asice“ |
| Kasutusloale esitatud ehitusprojekt | E-Service AS poolt koostatud „Elektrijaama tee 97 PEJ liitumine elektrivõrguga“ tööprojekt, digidoc-boks „21\_6612\_TP\_Elektrijaama\_97\_v02\_210812.asice“ |

Kasutusloa menetlusse oli ehitisregistri keskkonnas kaasatud kooskõlastamiseks ja arvamuse avaldamiseks erinevad asutused, mis peavad seaduse või määruse kohaselt esitama menetlevale haldusorganile arvamuse või kooskõlastuse õigusakti andmiseks või mille õigusi, huve ja kohustusi võib ehitis puudutada, ehitusseadustiku § 54 lõike 6 alusel.

Ehitisregistri keskkonnas oli genereeritud kasutusloa eelnõu, mis suunati ehitisregistri kaudu kooskõlastamiseks ja arvamuse avaldamiseks Narva Linnavalitsuse Arhitektuuri- ja Linnaplaneerimise Ametile, Narva Linnavalitsuse Linnamajandusametile, Kaitseministeeriumile, OÜ-le VKG ELEKTRIVÕRGUD (registrikood 10855041). Kõnealused menetlusosalised esitasid oma kooskõlastused ja nõusolekud.

Ehitusseadustiku § 54 lõike 5 alusel kaasas pädev asutus ehitisregistri keskkonnas kasutusloa menetlusse Elektrijaama tee 97 kinnisasja omaniku Roheenergia 2 OÜ (registrikood 16002219). Kuna Elektrijaama tee 97 päikeseelektrijaama teenindav elektrikaabel on rajatud Elektrijaama tee 101, Elektrijaama tee 59 krundile, siis kasutusloa menetlusse oli kaasatud Elektrijaama tee 101 kinnisasja omanik Nakro OÜ (registrikood 10013788) ning Elektrijaama tee 59 kinnisasja omanik Enefit Power AS (registrikood 10579981). Kaasatud menetlusosaliste poolt ei olnud esitatud vastuväiteid ja ettepanekuid sisaldavaid arvamusi. Vastavalt haldusmenetluse seaduse § 27 lõike 2 punktile 3, kui dokument on edastatud äriühingu äriregistrisse kantud elektronposti aadressile, siis edastatud dokument loetakse kättetoimetatuks. Seega, haldusmenetluse seaduse § 27 lõike 2 kohaselt loetakse Elektrijaama tee 97, Elektrijaama tee 101 ja Elektrijaama tee 59 kinnistu omanikele saadetud kaasamise kutsed kättetoimetatuks ning ehitusseadustiku § 54 lõike 8 kohaselt loetakse kasutusloa eelnõu nende poolt kooskõlastatuks.

Kasutusloa menetlusse oli ehitisregistri keskkonnas kaasatud arvamuse avaldamiseks Maa-amet volitatud asutusena. 26.08.2022. a esitas Maa-amet ehitisregistri kaudu oma arvamuse: „*Elektrijaama tee 97 kinnisasi piirneb Narva metskond 43 (katastritunnus 51101:001:1236) kinnisasjaga, mille riigivara valitseja on Keskkonnaministeerium ja volitatud asutus Maa-amet. Päikeseelektrijaama paneelide osa on projekti järgi kavandatud eraldada metallvõrgust taraga. Piirdeaeda 21.10.2021 mõõdistatud teostusjoonisele kantud ei ole. Maa-amet nõustub kasutusloaga tingimusel, et piirdeaed asub kogu ulatuses Elektrijaama tee 97 kinnisasja piires. Kui piirdeaed jääb Narva metskond 43 kinnisasjale, tuleb rajatis ümber tõsta krundi piirile*“.

12.12.2022. a tehtud ehitusjärgsest kontrollmõõdistusest selgub, et Narva metskond 43 kinnisasjaga piirnev piirdeaed asub Elektrijaama tee 97 kinnisasja piires.

Kasutusloa menetlusse oli ehitisregistri keskkonnas kaasatud arvamuse avaldamiseks Põllumajandus- ja Toiduameti Viru esindus, kuna päikeseelektrijaam asub Parve (MS 1106560010010/ ehitis 002) maaparandusehitiste eesvoolu kaitsevööndi maa-alal. 31.08.2022. a esitas Põllumajandus- ja Toiduameti Viru esindus elektronposti teel oma arvamuse (linnavalitsuse dokumendiregistris kiri nr 1-12.2/8605): „*Juhime tähelepanu, et lähtuvalt maaparandusseaduse, edaspidi MaaParS § 48 ja 10.12.2018 vastu võetud maaeluministri määruse nr 64 „Eesvoolu kaitsevööndi ulatus ja kaitsevööndis tegutsemise kord“) alusel tuleb ehitise projekteerimisel arvestada eesvoolu kaitsevööndiga, kuhu ei tohi ehitada ilma PTA kooskõlastuseta ning maaparandussüsteem peab selle kasutamise kestel vastama MaaParS § 5 lõigetes 1-8 esitatud maaparandussüsteemi nõuetele ja MaaParS § 47 alusel peab olema tagatud maaparandussüsteemi ehitiste ja rajatiste korrashoid ning toimimisvõime. MaaParS § 49 lõike 1 punkti 1 alusel on maaparandushoiu kohustus maaparandussüsteemi omanikul, kelleks on MaaParS § 29 lõike 2 alusel kinnisasja omanik, kelle kinnisasi paikneb maaparandussüsteemi maa-alal või kelle kinnisasjal paikneb maaparandussüsteemi hoone või rajatis. Lisaks juhime tähelepanu, et lähtuvalt eelnevast lasub maaomanikul kohustus jälgida Parve maaparandusehitise rajatiste toimimist enda kinnistul ning teostada maaparandushoiutöö tegemist. PTA võtab teadmiseks päikeseelektrijaama rajamise Elektrijaama tee 97 (51106:001:0108) Parve (MS 1106560010010/ehitis 002) maaparandusehitise eesvoolu kaitsevööndi maa-alale*“.

17.08.2022. a toimus valminud ehitise ülevaatus. Ehitises ei ole avastatud puudusi. Ehitisregistri keskkonna kaudu on kasutusloa taotlus mitu korda tagastatud ehitusdokumentatsioonis avastatud puuduste kõrvaldamiseks. 17.01.2023. a on taotleja esitanud lõplikult kõrvaldatud puudustega ehitusdokumentatsiooni.

Ehitusseadustiku § 54 lõike 2 kohaselt pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud. Ehitise kasutamise otstarve ei ole muutunud. Ehitusloa menetluse nr 234961 käigus otsustaja tegi otsuse kavandatava tegevuse keskkonnamõju hindamise algatamata jätmise kohta (vt Narva Linnavalitsuse 23.12.2020. a korraldus nr 918-k punkti 3.2).

Ehitusseadustiku § 55 kohaselt kasutusloa andmisest keeldumise põhjused puuduvad. Muudatusprojektis tehtud muudatused ei sisalda ehitusseadustiku § 46 lg 1 p 2 loetletud ehitusloa kehtetuks tunnistamise põhjuseid. Kuna ehitis vastab ehitisele esitatud nõuetele ja ehitusloale, seda on võimalik ohutult ja iseseisvalt kasutada, siis võib kohalik omavalitsus anda kasutusloa Elektrijaama tee 97 krundile püstitatud päikeseelektrijaamale.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

**3. OTSUS**

3.1. Anda kasutusluba Elektrijaama tee 97 krundile püstitatud päikeseelektrijaamale, mis on ehitatud E-Service AS poolt koostatud „Elektrijaama tee 97 PEJ liitumine elektrivõrguga“ tööprojekti alusel (digidoc-boks „21\_6612\_TP\_Elektrijaama\_97\_v02\_210812.asice“).

3.2. Kohustada Elektrijaama tee 97 krundi omanikku järgima maaparandusseaduses sätestatud nõudeid ning käesoleva korralduse punktis 1 toodud Põllumajandus- ja Toiduameti Viru esinduse hoiatust, jälgides Parve maaparandusehitise rajatiste toimimist enda kinnistul ning piisavalt teostades maaparandushoiutöö tegemist.

1. **RAKENDUSSÄTTED**

4.1. Käesolev korraldus jõustub seadusega sätestatud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Kari Raik

Linnapea Üllar Kaljuste

Linnasekretär